Аднак ахапіць усіх ахвотных працаваць “браня” не можа. Таму сярод трох бабруйскіх праектаў два звязаныя з працаўладкаваннем людзей з інваліднасцю. Першы з іх – “Школа працаўладкавання”, пра якую распавялі Вольга Салановіч, прадстаўніца Бабруйскай пярвічнай арганізацыі “Надзея” “Асацыяцыі дапамогі дзецям-інвалідам і маладым інвалідам”, і Таццяна Пукала з клуба “Міласэрнасць і здароўе” Беларускага Чырвонага Крыжа. Як патлумачылі выступоўцы, праект мае сваёй мэтай стварэнне ўмоў для працаўладкавання людзей з інваліднасцю шляхам працы з прадпрыемствамі і ўстановамі Бабруйска, а таксама навучанне людзей з інваліднасцю неабходным для працаўладкавання кампетэнцыям.